
	Comisia pentru buget, 

finanţe şi bănci
	
	Bucureşti,     09.05.2006 

Nr. 275


AVIZ

asupra proiectului de Lege pentru modificarea şi completarea Ordonanţei Guvernului nr. 51/1997 privind operaţiunile de leasing şi societăţile de leasing
Cu adresa nr. PL.X 316 din 18 aprilie 2006, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare, Comisia pentru buget, finanţe şi bănci cu proiectul de Lege pentru modificarea şi completarea Ordonanţei Guvernului nr. 51/1997 privind operaţiunile de leasing şi societăţile de leasing.

In urma examinării în şedinţa din 09.05.2006, Comisia, cu unanimitate de voturi, propune ca acesta să fie supus spre dezbatere şi adoptare cu următoarele amendamente:
	Nr.

crt.
	Text iniţial
	Text propus de Comisie

(autorul amendamentului)
	Motivare

	1.
	Articolul 6, aliniat 2, litera e):

Dobânda de leasing
	Articolul.6, aliniatul 2, litera e) :

Rata dobânzii
	Dobânda este totalitatea câştigului iar rata dobânzii stabileşte nivelul dobânzii prin aplicarea unei cote procentuale. Contractele de acest tip pot reprezenta finanţare in diverse monede a căror valoare variază in funcţie de cursul de schimb al acestora, motiv pentru care o exprimare exacta a dobânzii totale in textul contractului de leasing nu este posibila. 

	2.
	Art. 7 …, iar bunul ce face obiectul contractului de leasing este considerat ca bun, obiect al unui contract de leasing”
	„Art. 7 …, iar bunul ce face obiectul contractului de leasing este tratat fiscal si contabil ca bun, obiect al unui contract de leasing”.
	Pentru o mai buna înţelegere a sensului articolului si a aplicării acestuia. 

	3.
	Articolul 9litera c;

c) sa încheie contract de leasing cu locatarul/utilizatorul si sa transmită acestuia, in temeiul contractului de leasing, drepturile ce deriva din contract, cu excepţia dreptului de dispoziţie, iar in cazul programelor pentru calculator, sa transmită dreptul de utilizare asupra programelor pentru calculator către locatar/utilizator, fără a-si mai putea exercita acest drept pe perioada derulării contractului de leasing.
	Articolul 9 va avea următorul cuprins:
„c) sa încheie contract de leasing cu locatarul/utilizatorul si sa transmită acestuia, in temeiul contractului de leasing, toate drepturile asupra bunului, cu excepţia dreptului de dispoziţie, iar in cazul programelor pentru calculator, sa transmită dreptul de utilizare asupra programelor pentru calculator către locatar/utilizator, fara a-si mai putea exercita acest drept pe perioada derulării contractului de leasing.”
	Pentru a elimina confuzia ce poate interveni in procesul de transfer a riscurilor si beneficiilor in cadrul contractului de leasing. Pe de alta parte drepturile locatorului pe care le transfera nu se nasc in baza contractului de leasing ci in baza posesiunii asupra bunului obiect al contractului de leasing. 

	4.
	Art. 10 litera h) …. Sa il informeze pe finanţator, in timp util, despre orice tulburare a dreptului de proprietate, venita din partea unui terţ;
	După litera h) a articolului 10 se introduce litera h1), având următorul conţinut:

„h1) sa permită locatorului/finanţatorului, pe toata durata contractului de leasing, verificarea documentelor financiar-contabile si sa le pună la dispoziţia locatorului/finanţatorului la simpla cerere a acestuia, cel puţin o data pe an şi sa furnizeze locatorului/finanţatorului orice alte informaţii pe care acesta le considera necesare, fie ele probate cu documente justificative sau nu; 
	Din nevoia de a legaliza acest tip de obligaţie in cazul leasingului financiar care funcţionează sub incidenta articolului 19 de provizionare a riscului de credit din OG nr. 28/2006 si a unui comportament prudenţial conform prevederilor Basel II. 

	5.
	Art. 15 “Daca in contract nu se prevede altfel, in cazul in care locatarul/utilizatorul nu executa obligaţia de plata integrala a ratei de leasing in timp de doua luni consecutive, calculate de la scadenta prevăzuta in contractul de leasing, locatorul/finanţatorul are dreptul de a rezilia contractul de leasing, iar locatarul/utilizatorul este obligat sa restituie bunul si sa plătească toate sumele datorate, in temeiul contractului de leasing.”
	Art. 15  Se completează după cum urmează:
“Daca in contract nu se prevede altfel, in cazul in care locatarul/utilizatorul nu executa obligaţia de plata integrala a ratei de leasing in timp de doua luni consecutive, calculate de la scadenta prevăzuta in contractul de leasing, locatorul/finanţatorul are dreptul de a rezilia contractul de leasing, iar locatarul/utilizatorul este obligat sa restituie bunul si sa plătească toate sumele datorate, in temeiul contractului de leasing, cu daune interese.”
	Contractul de leasing, prin transferul obligaţiilor si beneficiilor către utilizator, poate genera si alte costuri, pe langa ratele de leasing propriu-zise. Prin nerespectarea obligaţiilor de buna folosinţa sau de plata ale utilizatorului, finanţatorul, prin statutul de proprietar legal, este indirect responsabil de achitarea acestor costuri ce pot interveni din utilizarea bunului ce face obiectul contractului de leasing(ex. amenzi de circulaţie, daune către

	
	
	
	terţi produse prin neutilizarea corecta a bunului de către utilizator). Sensul propunerii este pentru a transparentiza fiscal si contabil  plata costurilor de acest tip aferente contractului de leasing financiar.

	6.
	Art. 19 alineatul (3) “ Cumularea calităţii de furnizor si finanţator este permisa cu respectarea prevederilor prezentei legi”
	Propunem eliminarea acestui alineat .
	In conformitate cu OG nr. 28/2006 privind instituţiile financiare nebancare societăţile de leasing pot avea obiect de activitate din zona celor menţionate la art. 7 al OG nr. 28/2006 definite generic “activitati de creditare”.  Alineatul (3) al acestui articol este in contradicţie cu OG28/2006. 

	7.
	„Art. 20: 
(1) Înregistrarea amortizării bunului ce face obiectul contractului de leasing se efectuează in cazul leasingului financiar de către locatar/utilizator, iar in cazul leasingului operaţional de către locator/finanţator. 
(2) Achiziţiile de bunuri imobile si mobile in cazul leasingului financiar sunt tratate ca investiţii, fiind supuse amortizării in conformitate cu actele normative in vigoare. 
(3) Înregistrarea operaţiunilor de leasing in evidentele contabile ale societatilor care efectuează operaţiuni de leasing, precum si ale societatilor comerciale care utilizează bunuri in sistem leasing se efectuează  potrivit reglementarilor contabile in vigoare”. 
	Art. 20 va avea următorul cuprins:

“1.Societatile comerciale care efectuează operaţiuni de leasing, precum si societăţile comerciale care utilizează bunuri in sistem de leasing sunt obligate sa înscrie in evidentele lor contabile următoarele date:

a)valoarea de intrare a bunurilor;

b)suma totala a ratelor de leasing aferente contractului intr-un exerciţiu financiar, inclusiv cuantumul lor indexat, daca partile au prevăzut in contract actualizarea periodica a ratelor;

- in cazul leasingului financiar utilizatorul este proprietar fiscal iar finanţatorul/locatorul este proprietar legal; 
	Pentru respectarea principiului neutralităţii fiscale si a normelor contabile in vigoare. Tratamentul de proprietar fiscal aplicat doar in raport cu o categorie de taxa incalca principiul neutralităţii precum si cel al echitaţii fiscale in cazul persoanelor fizice care sunt utilizatori ai contractelor de leasing. 

	
	
	- pentru leasingul financiar, rata de leasing va fi calculata ţinându-se seama de cota parte din valoarea de intrare a bunului si de dobânda convenita de parti, eşalonata pe perioada derulării contractului;

- pentru leasingul operaţional, chiria va fi calculata ţinându-se seama de cota de amortizare calculata in conformitate cu actele normative in vigoare, de un beneficiu si alte cheltuieli recunoscute prin Codul Fiscal.

c) valoarea ratelor ramase de rambursat la data situaţiilor financiare anuale;

2) Înregistrarea amortizării bunului ce face obiectul contractului de leasing se efectuează in cazul leasingului financiar de către locatar/utilizator, iar in cazul leasingului operaţional de către locator/finanţator.

(3) Achiziţiile de bunuri imobile si mobile in cazul leasingului financiar sunt tratate ca investiţii, fiind supuse amortizării in conformitate cu actele normative in vigoare.

(4) Înregistrarea operatiunlior de leasing in evidentele contabile ale societatilor care efectuează operaţiuni de leasing, precum si ale societatilor comerciale care utilizează bunuri in sistem leasing se efectuează  potrivit reglementarilor contabile in vigoare”.
	

	8.
	Art. 25
	Art. 25 se modifica si va avea următorul cuprins: 
“Veniturile obţinute de nerezidenţi sub forma de dobânda respectiv rata de leasing stabilita de către partile contractante, in cazul contractelor de leasing financiar si respectiv operaţional, se impun in România, in conformitate cu prevederile legale in vigoare”.
	Pentru conformitate cu noile reglementari armonizate cu legislaţia UE in cazul leasingului cross- border. 


	PREŞEDINTE,

Mihai Nicolae Tănăsescu 
	SECRETAR,

Radu Cătălin Drăguş


Consilier parlamentar:

Bărdiţă Mariana

